שיחה:דני קורן

message: מדובר בערך על מרצה וחוקר מדעי המדינה. פרק האישומים המפורט מעלה מידע מסולף בחלקו, שאינו קשור או תורם לערך.
התיק עצמו נסגר ונמחק.
לפיכך ניתן למחוק את כותרת זו. Fumanchufoojiya - שיחה 12:58, 6 בדצמבר 2018 (IST)
replies: text: מדוע מסולף? יש מקורות שמאששים את אמינות המידע. משלח ידו לא רלוונטי לצורך העניין. לא חשוב אם הוא מרצה או עוסק בדבר מה אחר. אם התיק נסגר צריך לספק מקור לקביעה זו. אם אכן נסגר אפשר להוסיף את זה, אבל אני לא רואה מקום למחיקת המידע הקיים, בהנחה שהוא נכון. גילגמש • שיחה 14:01, 6 בדצמבר 2018 (IST)

text: לדעתי משלח ידו או ״הסיבה״ לקיום הערך אכן רלוונטית. ראשית, אינני מבין מה החשיבות בערך זה מלכתחילה, אבל אם כבר ישנו ערך הנוגע לעשייתו ופרסומיו האקדמיים, וזו הסיבה לקיומו של ערך זה, אינני רואה לנכון להשתמש בערך על מנת להכתים אדם (כותרת זו מהווה כרבע מהערך ונוגעת בנושא מלפני מעלה מעשור). המידע הזה לא רלוונטי לערך, ויקיפדיה אינה מרשם פלילי ומידע זה בהנחה והוא אכן נכון, עדיין עומד במספר קרטריונים למחיקה. ניתן להעלותו בשיחה של הערך אם למישהו זה נראה רלוונטי. Fumanchufoojiya - שיחה 01:29, 8 בדצמבר 2018 (IST)

text: הסיבה לקיומו של הערך לא רלוונטית לצורך הדיון. ברגע שיש מקור והמידע רלוונטי נהוג להוסיפו. מה מכתים או לא מכתים את הביוגרפיה של מר קורן יחליט הקורא. כאן מוצגות רק העובדות ללא שיפוט ערכי כלשהו. גילגמש • שיחה 06:57, 8 בדצמבר 2018 (IST)
replies: text: :אני חולק על דעתך. ואגב, לא מוצגות עובדות, אלא הסקת מסקנות מעבר למפורסם בכתבות וקביעתם כעובדות. שוב, כללי המחיקה של ויקיפדיה מגבים את שאמרתי, ההקשר לערך אכן גורם רלוונטי ועוד מספר קרטריונים. אני לא מבין את התעקשותך להתנגד למחיקה. Fumanchufoojiya - שיחה 12:20, 8 בדצמבר 2018 (IST)
replies: text: ::אילו פרטים לא מגובים במקורות? גילגמש • שיחה 13:18, 8 בדצמבר 2018 (IST)
replies: text: :::מה? בבקשה תענה לגופו של עניין. אני מבקש להעביר את הכותרת לשיחה כפי שעושים שנושאים שאינם רלוונטים לערך המרכזי Fumanchufoojiya - שיחה 19:42, 8 בדצמבר 2018 (IST)
replies: text: ::::טענת: חלק מהפרטים המופיעים בערך לא נתמכים על ידי המקור. שאלתי אילו פרטים? אני לא מבין מה פירושו של "להעביר את הכותרת". אם כוונתך היא למחוק חלק מהערך ולהעבירו לדף שיחה: הדבר איננו מקובל ולא מעבירים חלקים מהערך לדף שיחה. דף שיחה אינו מחסן לתוכן שאין לו מקום בערך. לגבי עצם המחיקה: אין כרגע הסכמה כלשהי על מחיקה של פרט זה או אחר מהערך. הצעת למחוק חלק והתנגדתי להצעתך. אם יתברר שהפרק הזה (או כל פרט אחר) לא נתמך על ידי מקורות, אשמח לתמוך בהסרתו מהערך. כרגע זה לא המצב, עד כמה שאני מבין. גילגמש • שיחה 19:50, 8 בדצמבר 2018 (IST)
replies: text: :::::זה בהחלט מקובל להעביר לשיחה מידע שאינו רלוונטי. וזה חלק מכללי ויקיפדיה. אני מבין שאין הסכמה, אך גם אין מקום לשימוש לרעה בסמכות מפעיל למניעת עריכה Fumanchufoojiya - שיחה 20:10, 8 בדצמבר 2018 (IST)
replies: text: ::::::אני מצטער, אך אתה טועה. מידע לא רלוונטי פשוט נמחק. עריכה לא נמנעת ממך, אלא יש דרישה שתעמוד בכללים שלנו. אם יש התנגדות לעריכה שלך אסור לך לבצע אותה עד אשר תשיג הסכמה או רוב של בעלי זכות הצבעה בעמדתך. אני לא מפעיל מערכת, אבל זה לא חשוב לצורך העניין. כולם, בכלל זה גם מפעילי מערכת, כפופים לנהלים שלנו. כמו כן, יתכן שאתה מצטט מכללים של ויקיפדיה בשפה אחרת. כללים אלה אינם רלוונטיים כלל לוויקיפדיה העברית. כל ויקיפדיה מתנהלת באופן אוטונומי. אחרי שהקדשתי מאמץ רב בהסבר הכללים שלנו, לא אתייחס לכך יותר ואניח שהם נהירים לך. אם יש לך דוגמה לתוכן שלא מגובה במקור ואתה מבקש למחוק אותו כי אין לו תמיכה במקורות, ציין אותו בבקשה כאן. אם יש סיבה אחרת שבגללה אתה רוצה למחוק חלק מהערך, תציין בבקשה את הסיבה לכך בדף שיחה. כל עוד אין הסכמה או רוב של בעלי זכות הצבעה, תשאר בערך הגרסה היציבה (הגרסה הנוכחית). אם תרצה, תוכל להפנות לדיון זה מלוח המודעות. גילגמש • שיחה 20:15, 8 בדצמבר 2018 (IST)
בקשה לעריכה: מבקש הסכמה לתמצות פרק האישום בפלילים והעברתו לפרק פעילות ציבורית ומסחרית תוך שמירה על כל מראי המקום (הלינקים).
Fumanchufoojiya - שיחה 12:01, 11 בדצמבר 2018 (IST)

text: הקיצוץ שביצעת בפעם הקודמת איננו מקובל. גילגמש • שיחה 14:01, 11 בדצמבר 2018 (IST)
replies: text: :הקיצוץ לחלוטין לגיטימי. אולי הוא לא לטעמך, אך אינך רשאי להתנהל בבעלות על ערכים. דעתך ברורה בנושא, ואף פעלת בצורה בריונית. הנושא יועלה ללוח המודעות.Fumanchufoojiya - שיחה 22:17, 15 בדצמבר 2018 (IST)
replies: text: ::מסכים עם גילגמש Eladti - שיחה 22:18, 15 בדצמבר 2018 (IST)
replies: text: ::: מכיוון ש....?Fumanchufoojiya - שיחה 22:23, 15 בדצמבר 2018 (IST)

text: : אני מסכים עם משתמש:Fumanchufoojiya. הפסקה הנוגעת לעסקת הטיעון כוללת מידע רב שאינו שייך לערך הזה; לאחר שתקוצץ, אין הכרח לשמור לה כותרת נפרדת. עוזי ו. - שיחה 22:45, 15 בדצמבר 2018 (IST)
replies: text: ::עוזי, זאת עסקת הטיעון שנערכה עמו, לכן זה רלוונטי. Fumanchufoojiya, שימוש בביטוייים פוגעניים כלפי משתמשים אחרים כמו "פעולה בריונית" יביאו לחסימתך. אל תשתמש בביטוי זה או בביטוי מעליב אחר בוויקיפדיה. הדבר מנוגד לכללים שלנו. מצופה ממי שעורך בוויקיפדיה להכיר כללים אלה. גילגמש • שיחה 23:27, 15 בדצמבר 2018 (IST)
replies: text: ::: עסקת הטיעון רלוונטית. הפסקה עוסקת בכמה נושאים אחרים שאינם רלוונטיים לערך. עוזי ו. - שיחה 01:00, 16 בדצמבר 2018 (IST)
replies: text: ::::הטקסט מתאר את פועלו, לא הבנתי מדוע אתה חושב שזה לא רלוונטי. אולי אנחנו מדברים על דברים שונים. ציין בבקשה את המשפטים שנראים לך מיותרים. גילגמש • שיחה 11:40, 16 בדצמבר 2018 (IST)
replies: text: ::::: מציע את הפשרה הבאה: "בשנת 2011 הורשע קורן, במסגרת עסקת טיעון, בשלוש עבירות של מרמה והפרת אמונים. את העבירות ביצע קורן במסגרת "פרשת החניונים". על קורן נגזר עונש מאסר של שישה חודשים בעבודות שירות, קנס של 150,000 שקל ועונש מאסר על תנאי". המשפט הנ"ל לא יהיה בכותרת נפרדת אלא תחת הכותרת "פעילות ציבורית ומסחרית" וכן מראי המקום הקיימים ישמרו. Amiro • שיחה 12:17, 16 בדצמבר 2018 (IST)
replies: text: ::::::אני לא רואה סיבה להשמיט את הפרטים המלאים מהערך. כרגע הטקסט מסביר מה חלקו של מר קורן בעבירות המיוחסות לו. לדעתי, אין גם סיבה לבטל את הכותרת. גילגמש • שיחה 13:19, 16 בדצמבר 2018 (IST)

text: ::::: אני מציע את הנוסח הבא: "בשנת 2011 הודה קורן, במסגרת עסקת טיעון, שמילא את תפקידו כיו"ר "אחוזות החוף" תוך ניגוד עניינים, בכך שלא דיווח לדירקטוריון החברה על היותו מקורב של איש העסקים ראובן גרוס. קורן הודה כי ידע שגרוס הסתיר את בעלותו בחברות שונות שבאמצעותן התמודד במכרזים של "אחוזות החוף", ופעל לקידום האינטרסים של גרוס תוך הפרת אמונים. קורן הורשע במסגרת עסקת הטיעון במרמה, ונגזר עליו עונש מאסר של שישה חודשים בעבודות שירות, קנס של 150,000 שקל ועונש מאסר על תנאי". עוזי ו. - שיחה 13:25, 16 בדצמבר 2018 (IST)
replies: text: ::::::אני חושב שזה ניסוח טוב. גילגמש • שיחה 14:15, 16 בדצמבר 2018 (IST)

text: ::::::אמתין עוד מספר ימים כדי לאפשר תגובות נוספות. אם לא יהיו, אעתיק את הניסוח של עוזי לערך. גילגמש • שיחה 21:05, 18 בדצמבר 2018 (IST)

text: ::::: לדעתי ניתן להעביר את הטקסט החדש תחת הפעילות הציבורית והעסקית ולמחוק את כותרת האישום. Fumanchufoojiya - שיחה 12:55, 23 בדצמבר 2018 (IST)
replies: text: ::::::אני מתנגד למחיקת הכותרת וזה לא היה חלק מהצעת הפשרה של עוזי. אם הדבר הזה לא מקובל נשאר עם הניסוח הנוכחי ונמשיך בדיון או נקבל את הצעת הפשרה של עוזי ללא נגיעה בכותרות. גילגמש • שיחה 13:03, 23 בדצמבר 2018 (IST)
replies: text: ::::::: אפשט לך את מה שכתוב מעלה כפי שאני מבין: זה בדיוק מה שעוזי אמר. שיש לקצר ואין צורך בכותרת נפרדת. אתה התנגדת. ניתנה הצעה של אמיר. התנגדת. עוזי השיב בהצעה נוספת שתספק את אדוני. להצעה זו הסכמת. הצעה זו ממשיכה את שאמר עוזי (ואני בדעתו) שמלכתחילה דובר על קיצור ושאין צורך בכותרת. לא מובן לי אם לאחר שקיבלת את ההצעה של עוזי, (שאגב לדעתי נותרה ארוכה ואפשר לקצרה מבחינת העברית והלוגיקה אבל נו שוין..) מדוע אתה שוב מתנגד לעריכה??  Fumanchufoojiya - שיחה 13:03, 24 בדצמבר 2018 (IST)
replies: text: ::::::::אין זכר בדבריו לביטול כותרת כלשהי או שינוי כלשהי בכותרות. יתכן שהתכוון לכך אני לא יכול לדעת אם התכוון ולא כתב. אני מתייחס למה שכתוב. אם היה מציע לשנות כותרות או למחוק אותן היתי מתנגד, כמו שאני מתנגד כעת. קיבלתי את הניסוח של הטקסט שאכן נראה לי מתאים יותר. אני לא מעוניין בביטול הכותרת. בשום פנים ואופן אין הסכמה למחיקת כותרת כלשהי. גילגמש • שיחה 13:18, 24 בדצמבר 2018 (IST)
replies: text: :::::::::"לאחר שתקוצץ, אין הכרח לשמור לה כותרת נפרדת"... so i guess we're back at square one?? Fumanchufoojiya - שיחה 13:34, 24 בדצמבר 2018 (IST)
replies: text: ::::::::::אוקי, אני רואה כעת. אני הסכמתי רק לשינוי הטקסט לא לשינוי כותרת או למחיקתה. אני חשוב שמדובר בנושא חשוב שמצדיק כותרת נפרדת. אני עדיין מסכים לשינוי הטקסט. אנחנו יכולים לבצע את המהלך הזה. אפשר להמשיך לדון לגבי הכותרת. גילגמש • שיחה 16:55, 24 בדצמבר 2018 (IST)

text: :::::::::: גילגמש, אני לא רוצה שתעלב, ובטוח שאיני מחפש מלחמות עריכה. אני מעריך את עירנותך ותחושת השליחות שלך בויקיפדיה. אך מחובתנו כעורכים גם להיות הוגנים ואובייקטיבים. גם לאחר שישנו רוב להצעתי המקורית - קיצור והעברה לכותרת, אתה מתנגד, מסכים לדבר אחד אך לא לאחר. זכותך המלאה לחשוב ההפך, אך עדיין ניתן לבצע את העריכה, שכן אף אחד מאיתנו אינו בעלים של ערך זה או אחר. אני ממתין עם העריכה מכיוון שאני מחפש לבצע אותה בהסכמה (גם אם הדעות נוגדות) ושלא תחסום משתמש כזה או אחר כי פועלים בניגוד לדעתך. אני מסכים איתך שמדובר בנושא חשוב! אמנם דעתי היא שאין לזה מקום בערך מפאת רלוונטיות אך אני מכבד את דעתך. מכיוון שפועלו היה במישור העסקי/ציבורי, אני רואה לנכון לכתוב נושא זה בקצרה תחת אותה הכותרת. אני מבין שאינך מסכים איתי, אך אינני מבין מדוע אתה מתעקש למנוע עריכה, מכיוון שביקשתי להשאיר את כל מראי המקום ולהשאיר את המידע החשוב. (בנושא אחר אומר שלעומת ערכים אחרים, בכל הנוגע לביוגרפיות, במיוחד של אנשים שעדיין חיים, יש להפעיל רגישות יתרה בעריכות כאלה ואחרות). אשמח לקבל את הסכמתך ודעתך, ושנשמור על שיח בריא ויעיל בקהילה. Fumanchufoojiya - שיחה 16:17, 25 בדצמבר 2018 (IST)
replies: text: ::::::::::: באווירה הנקמנית והאגרסיבית של התקשורת בת ימינו, מי שהורשע הופך מ"אדם" ל"עבריין מורשע", וזו נעשית הכותרת של חייו. אני מתנגד לגישה הזו. ההרשעה במקרה של קורן היא חלק מפעילותו כמנכ"ל החברה; אין להעלים אותה, אבל גם אין צורך להדגיש אותה מעבר לכך. עוזי ו. - שיחה 19:06, 25 בדצמבר 2018 (IST)
replies: text: ::::::::::::אני מצטער, אני לא רואה שום רוב היות שאין לך זכות הצבעה ואני חושש שאתה בכלל בעל עניין בגלל הלהט שלך בנושא הזה, פרט שעוזי לא חשוד בו כמובן בהיותו עורך ותיק. אני לא חושב שיש פסול כלשהו בהצגת ההיסטוריה של מר קורן. אני לא חושב שיש פה אגרסיביות כלשהי ואין קשר לאווירה כלשהי בתקשורת. לא הכרתי את פועלו של מר קורן עד כה והוא גם לא מעניין אותי באופן אישי. עם זאת, אני חושב שיש להקפיד על הנהלים שלנו. המידע צריך להיות אמין ונייטרלי. אין סיבה להעניק יחס מיוחד למר קורן. אצל מורשעים אחרים זה מופיע ולכן ראוי שיופיע גם פה. הקורא ישפוט בעצמו את חומרת מעשיו של מר קורן לאור הכרעת בית המשפט והעונש שנגזר עליו. גילגמש • שיחה 19:55, 25 בדצמבר 2018 (IST)
replies: text: ::::::::::::: הנושא היחיד שנותר במחלוקת הוא הכותרת, והנימוקים שלך אינם מתייחסים אליה. עוזי ו. - שיחה 20:35, 25 בדצמבר 2018 (IST)
replies: text: ::::::::::::::טוב, נמאס לי מהדיון. שיהיה כמו שאתה רוצה. אקבל גם את הניסוח וגם את ביטול הכותרת גילגמש • שיחה 03:19, 26 בדצמבר 2018 (IST)
replies: text: ::::::::::::::: סליחה שאני מתערב רק עכשיו, מדובר במרצה למדע המדינה - שמעביר קורסים במנהל ציבורי לסטודנטים, לא פחות. ההרשעה הפלילית שלו מאוד רלוונטית לתחום העיסוק שלו, היות ומדובר במרמה והפרת אמונים, בדיוק ההיפך ממנהל ציבורי תקין. היחידי שהכתים את שמו הוא מר קורן בעצמו. אלה העובדות - מדובר במידע אמין ונייטרלי, שהקוראים יישפטו את המציאות הקיימת, גם אם היא לא נעימה. עמוס
thread_title: מחיקת פרק אישומים פליליים

message: בערך נרשם, שקורן קיבל תואר "פרופסור לשם כבוד" מאיזה מוסד (במאמר מוסגר, כדאי למעיין לבדוק את המהות והמעמד של המוסד הזה). התואר "לשם כבוד" איננו בעל ערך אקדמי. העולם מלא בעלי תארים "לשם כבוד". אף לא אחד מהם מזכה את המכובדים "לשם כבוד" בתואר האמיתי, המקורי והמשמעותי (במקרה הזה - הוראה אקדמית).
והשאלה היא האם קורן זכאי להיקרא פרופסור.176.230.62.207 14:27, 20 בדצמבר 2022 (IST)
thread_title:  איפה קיבל קורן דרגת פרופסור? 

message: על פי הערך נולד ב- 12 בפברואר 1945 ואילו על פי ויקינתונים (המגובה במקור מאתר הכנסת ובוויקי האנגלית) נולד ב- 19 בינואר 1945. יש לציין כמובן שהאמור בוויקינתונים מגיע לתבנית הראשית בערך. Geagea - שיחה 19:33, 14 בפברואר 2024 (IST)
thread_title:  תאריך לידה